пилотът трябва да притежава най-малко валидно свидетелство за медицинска годност за LAPL;
 2)
 свидетелство за летателна правоспособност на любител пилот (PPL) — пилотът трябва да притежава най-малко валидно свидетелство за медицинска годност Клас 2;
 3)
 BPL за целите на:
 i)
 търговски превоз на пътници с аеростат — пилотът трябва да притежава най-малко валидно свидетелство за медицинска годност Клас 2;
 ii)
 търговски операции, различни от търговски превоз на пътници с аеростат, с повече от 4 души на борда на ВС — пилотът трябва да притежава най-малко валидно свидетелство за медицинска годност Клас 2;
 4)
 SPL за целите на търговски операции с планер, различни от посочените в член 3, параграф 2 от Регламент за изпълнение (ЕС) 2018/1976 на Комисията — пилотът трябва да притежава най-малко валидно свидетелство за медицинска годност Клас 2;
 5)
 свидетелство за летателна правоспособност на професионален пилот (CPL), свидетелство за летателна правоспособност на пилот в многопилотен екипаж (MPL) или свидетелство за летателна правоспособност на транспортен пилот (ATPL) — пилотът трябва да притежава валидно свидетелство за медицинска годност Клас 1.“;
 б)
 буква д) се заменя със следното:
 „д)
 Ако към PPL е добавена квалификация за полети по прибори или основна квалификация за полети по прибори, притежателят на свидетелството за летателна правоспособност се подлага на аудиометрични изследвания с чисти тонове в съответствие с изискваните за притежателите на валидно свидетелство за медицинска годност Клас 1 периодичност и стандарти.“
 ПРИЛОЖЕНИЕ III
 Приложение VI (Част ARA) към Регламент (ЕС) No 1178/2011 на Комисията се изменя, както следва:
 (1)
 в точка ARA.GEN.220, буква б) се заменя със следното:
 „б)
 Компетентният орган изготвя и актуализира списък на всички издадени от него сертификати за организация, сертификати за квалификация за FSTD и свидетелства за правоспособност, сертификати и атестации на персонала, получените декларации от DTO, както и проверените или одобрени програми за обучение на DTO с цел съобразяване с разпоредбите от приложение I (Част FCL), приложение III (Част BFCL) към Регламент (ЕС) 2018/395 на Комисията или приложение III (Част SFCL) към Регламент за изпълнение (ЕС) 2018/1976 на Комисията.“;
 (2)
 точка ARA.GEN.350 се изменя, както следва:
 а)
 уводното изречение в га) се заменя със следното:
 „га)
 Чрез дерогация от разпоредбите на букви а)—г), в случая на DTO, ако по време на надзор или по друг начин компетентният орган намери доказателства, сочещи, че DTO не отговаря на съществените изисквания, посочени в приложение IV към Регламент (ЕС) 2018/1139, на изискванията от приложение I (Част FCL) и от приложение VIII (Част DTO) към настоящия регламент или на тези от приложение III (Част BFCL) към Регламент (ЕС) 2018/395 на Комисията и от приложение III (Част SFCL) към Регламент за изпълнение (ЕС) 2018/1976 на Комисията, компетентният орган:“;
 б)
 буква д) се заменя със следното:
 „д)
 Без да се засягат никакви допълнителни мерки за принудително изпълнение, ако органът на държава членка, действащ в съответствие с точка ARA.GEN.300, буква г), установи, че организация, сертифицирана от или направила декларация пред компетентния орган на друга държава членка или пред Агенцията, по какъвто и да е начин не отговаря на съществените изисквания, посочени в приложение IV към Регламент (ЕС) 2018/1139,